Nygårdshøyden

Nygårdshøyden er en av syv grunnkretser i strøket Nygård i Bergen sentrum. Nygårdshøyden avgrenses av Nygårdsparken og Møhlenpris i vest, grunnkretsen Florida i sør, Fosswinckels gate i øst og Sydneshaugen i nord. Nygårdshøyden er bymessig bebygget med en blanding av boliger, forretningsvirksomhet og kontorer. 

Her ligger Bergens Museums naturhistoriske avdeling i en bygning opprinnelig oppført 1865 og Muséhagen anlagt som botanisk hage i 1889. Området domineres av Universitetet i Bergen med Det humanistiske fakultet, Det matematisk-naturvitenskapelige fakultet, Det samfunnsvitenskapelige fakultet og Studentsenteret.

Norges Handelshøyskole holdt til ved museet fra 1936 til 1963.

Nygård lå utenfor bygrensen til 1877.

Referanser 

Bergenhus